ขอสอบถามหน่อยค่ะคือว่าเราปล่อยในวันที่23กันยา วันที่26เป็นวันไข่สุกเราจะท้องไหมค่ะพอมาถึงเดือนตุลาเมนก็ไม่มา ทุกครั้งจะมาวันที่10-11หยุดเปนเมน14 แต่นี้เงียบหายเลยค่ะบางครั้งก็ปวดเหมือนมดลูกมันบีบตัวกันแต่ก็เจ็บไม่มากแปบเดียวหายแต่ปวดเกือบทุกวันจะท้องไหมค่ะ
สวัสดีค่ะ การมีเพศสัมพันธ์โดยไม่ได้ป้องกันด้วยถุงยางอนามัยหรือการใช้ยาคุมกำเนิดชนิดใดๆเลยนั้น มีโอกาสตั้งครรภ์ได้สูง ไม่ควรพยายามทำการนับวันเพื่อคุมกำเนิด เพราะมีโอกาสผิดพลาดได้สูง และหากประจำเดือนมาไม่สม่ำเสมอ จะไม่สามารถบอกวันตกไข่ที่แน่นอนได้เลยประจำเดือนปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีก โดยประจำเดือนที่ไม่มาหรือมาช้ากว่า 35 วัน ถือว่าช้าผิดปกติ อาจจะมีสาเหตุได้หลายอย่างเช่น การตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวล เป็นต้นควรตรวจยืนยันการตั้งครรภ์ค่ะ โดยสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป การมีอาการปวดมดลูกดังกล่าวมาไม่ได้จำเพาะเจาะจงต่อการตั้งครรภ์ แนะนำยืนยันการตั้งครรภ์ด้วยวิธีดังกล่าวไป